Διερεύνηση συμπεριφοράς οδηγών αυτοκινήτου, υπό την επήρεια αλκοόλ κάτω του νόμιμου ορίου σύμφωνα με τον κώδικα οδικής κυκλοφορίας, με χρήση καινοτόμων τεχνολογιών:
Creators: name: Τζιώκας, Αλέξιος Δημητρίου
Publisher: name: Aristotle University of Thessaloniki
Year: 2010
Subjects: Οδήγηση
Αλκοόλ
Συμπεριφορά οδηγών
Οδική ασφάλεια
Driver's performance
Low dose alcohol
Under 0,5 g/l bac
Road safety

description: Στην παρούσα εργασία επιχειρείται η μελέτη των επιπτώσεων της κατανάλωσης ποσότητας αλκοόλ κάτω του νόμιμου ορίου (0,25mg/l εκπνεόμενου αέρα ή 0,50g/l αίματος), σύμφωνα με τον Κώδικα Οδικής Κυκλοφορίας, στη συμπεριφορά των οδηγών αυτοκινήτων, όσον αφορά τις αναπτυσσόμενες ταχύτητες, την τήρηση των ορίων ταχύτητας, καθώς επίσης τις επιταχύνσεις και επιβραδύνσεις του οχήματος. Η εν λόγω μελέτη πραγματοποιείται στα γενικότερα πλαίσια του θέματος της οδικής ασφάλειας, αφού η συμπεριφορά των οδηγών θεωρείται η κυριότερη αιτία θνησιμότητας και ιδιαίτερα η κατανάλωση αλκοόλ ένας από τους αρνητικούς παράγοντες για την ασφαλή οδήγηση. Από τις αρχές του προηγούμενου αιώνα, το αλκοόλ αναγνωρίστηκε ως κίνδυνος για την ασφαλή κυκλοφορία. Πολλές μελέτες και έρευνες διεξήχθησαν, καταλήγοντας στο γενικό συμπέρασμα ότι η κατανάλωση αλκοόλ επηρεάζει τις ικανότητες οδήγησης. Πιο συγκεκριμένα, αρκετές έρευνες συμπέραναν ότι ακόμη και από τις χαμηλές συγκεντρώσεις αλκοολαιμίας προκαλείται απόσπαση της προσοχής, μειωμένη εγρήγορση, ύφεση της ικανότητας αντίληψης, επιβάρυνση των οπτικών ικανοτήτων, αύξηση του χρόνου αντίδρασης και αύξηση της πιθανότητας εμπλοκής σε τροχαίο ατύχημα. Επιπρόσθετα, από την ανάλυση στατιστικών στοιχείων φαίνεται ότι ένα σημαντικό ποσοστό θανόντων σε τροχαία δυστυχήματα, είχαν συγκεντρώσεις αλκοολαιμίας κάτω του νόμιμου ορίου. Όλα τα παραπάνω συνθέτουν ένα πρόβλημα, το οποίο δυστυχώς έχει επίπτωση σε ανθρώπινες ζωές. Στα πλαίσια της συγκεκριμένης διπλωματικής εργασίας, πραγματοποιήθηκε έρευνα με στόχο την προσέγγιση του θέματος, συγκρίνοντας τα χαρακτηριστικά της κίνησης των οδηγών σε νηφάλια κατάσταση και υπό την επήρεια χαμηλής περιεκτικότητας αλκοόλ στον οργανισμό τους, σε πραγματικές συνθήκες κυκλοφορίας. Χρησιμοποιήθηκαν έξι οδηγοί, τρείς έμπειροι και τρείς μη έμπειροι, οι οποίοι οδηγούσαν αρχικά σε νηφάλια κατάσταση και στη συνέχεια κατανάλωναν αλκοόλ και οδηγούσαν πάλι στην ίδια διαδρομή. Οι μετρήσεις έγιναν με τη βοήθεια αλκοολομέτρου, για τον καθορισμό του επιπέδου αλκοολαιμίας του κάθε οδηγού και του συστήματος VIDEO VBOX για την καταγραφή των στοιχείων κίνησης του οχήματος (συντεταγμένες θέσης, ταχύτητα). Το οδικό τμήμα που επιλέχθηκε εντάσσεται στο εθνικό επαρχιακό οδικό δίκτυο, με έντονο ελικτό και σημαντικές κατά μήκος κλίσεις. Από την ανάλυση των δεδομένων που συγκεντρώθηκαν, προέκυψε ότι γενικά οι οδηγοί αυξάνουν την ταχύτητά τους, όταν είναι υπό την επήρεια αλκοόλ και οι επιταχύνσεις και επιβραδύνσεις γίνονται πιο έντονες. Οι διαφορές, βέβαια, είναι μικρές, όπως ήταν αναμενόμενο. Εάν όμως η κατανάλωση χαμηλής ποσότητας αλκοόλ συνδυαστεί και με άλλους επιβαρυντικούς παράγοντες, όπως η κούραση και η νυχτερινή οδήγηση, ίσως αυτές οι διαφορές αυξηθούν, το οποίο είναι ακόμη πιο επικίνδυνο από άποψη οδικής ασφάλειας. Επιπλέον, οι μη έμπειροι οδηγοί φαίνεται να επηρεάζονται περισσότερο από την κατανάλωση αλκοόλ, σε σχέση με τους έμπειρους. Παράλληλα, στις στροφές υπάρχει μεγαλύτερη επιφυλακτικότητα από όλους τους οδηγούς σε σχέση με τις ευθείες, όταν καταναλώνουν αλκοόλ, λόγω των μικρών ακτινών και των φυγόκεντρων δυνάμεων. Όσον αφορά την τήρηση των ορίων ταχύτητας, παρατηρείται η γενική τάση της μη συμμόρφωσης των οδηγών. Φαίνεται ότι η κατανάλωση χαμηλής ποσότητας αλκοόλ δεν επηρεάζει την υπέρβαση, ούτε στην πραγματοποίησή της ούτε στο μέγεθός της, αφού και στη νηφάλια κατάσταση συμβαίνει το ίδιο. Είναι επιθυμητό, η συγκεκριμένη έρευνα να επεκταθεί, είτε στα πλαίσια διπλωματικών εργασιών είτε ερευνητικών προγραμμάτων, ώστε να προκύψουν συμπεράσματα λιγότερο επισφαλή και περισσότερο αξιόπιστα. Αυτό θα ενισχυθεί, επίσης, με τη συμμετοχή και άλλων φορέων, όπως του κράτους από άποψη χρηματοδότησης και των μέσων μαζικής ενημέρωσης για την προβολή των αποτελεσμάτων και την ευαισθητοποίηση του κοινού, που είναι και ο κύριος στόχος μαζί με την ανάληψη μέτρων από τους αρμόδιους φορείς για την προστασία των χρηστών της οδού και κατ’ επέκταση τη βελτίωση της οδικής ασφάλειας και τη μείωση του αριθμού των θανάτων και τραυματισμών από τροχαία ατυχήματα
description: This thesis attempts to study the drinking consequences of low dose alcohol, under the Greek legal limit, to the car driver’s performance, relatively with speed, speed limit compliance and acceleration. This study was done in the framework of road safety, because the driver’s behavior is considered as the first reason of road deaths and specifically, drinking as one of the negative factors of safe driving. From the start of previous century, alcohol was recognized as a threat for the traffic safety. A lot of researches were concluded that drinking influence driving abilities. Specifically, many researches reached the conclusion that even a small amount of alcohol can impair the attention, vigilance, perception, visual functions, reaction time and increase the crash risk. Furthermore, from statistics can conclude that a major percentage of crash deaths, were people who had blood alcohol content under the legal limit. All the above elements compose a severe problem, which has unfortunately impact at human lives. The target of this research is the comparison of the elements of driving at a sober condition and driving under the influence of low blood alcohol content, at real traffic situations. Six drivers were used, three experienced and three less experienced, who drove initially at a sober condition and then under the influence of low blood alcohol content, under the Greek legal limit. The measurements became with the help of both an alcoholmeter for the determination of each driver’s breath alcohol content and the VIDEO VBOX system for the record of speed and coordinate elements. The road which was chosen in order to become the measurements, is a national provincial road with many curves, ascents and descents. From the analysis of the data which were gathered, the result was that drivers, in general, raise their speed when they drink a small dose of alcohol and accelerate more strongly. Differences are small, as it was expected. But if this kind of drinking would be combined with other factors, such as fatigue and nightly driving, may these differences be raised, which is more dangerous from the aspect of road safety. Also, less experienced drivers seem to be influenced from the alcohol more than experienced ones. At the road sections where curves are, all drivers are more cautious when are drunk than at the straight sections, due to small radiuses and centrifugal powers. Relatively to speed limits, drivers do not comply with them and drinking of small alcohol amounts seems not to influence the transgression, no its actualization nor its extent, as at the sober condition happens the same. It is desirable, this research to be expanded, in the framework of another thesis or survey and more reliable and less insecure results would arise. This can be reinforced by other participants, such as the official state which must finance such efforts and media which must promote these. So people may arise their interest for these themes, which is one of the main targets, simultaneously with the measure undertaking for the protection of the road users, the improvement of road safety and the reduction of road death and injury rates.